CELEX: 32006R0479
Language: lt
Date: 2006-03-23 00:00:00
Title: 2006 m. kovo 23 d.  Komisijos reglamentas (EB) Nr. 479/2006, dėl leidimo naudoti tam tikrus priedus, kurie priklauso mikroelementų junginių grupei   (Tekstas svarbus EEE)

24.3.2006   
            
            
               LT
            
            
               Europos Sąjungos oficialusis leidinys
            
            
               L 86/4
            
         
      KOMISIJOS REGLAMENTAS (EB) Nr. 479/2006
   2006 m. kovo 23 d.
   dėl leidimo naudoti tam tikrus priedus, kurie priklauso mikroelementų junginių grupei
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų (1), ypač į jos 3 straipsnį ir 9 straipsnio d dalį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (2), ypač į jo 25 straipsnį,
   kadangi:
   
               (1)
            
            
               Reglamente (EB) Nr. 1831/2003 numatyta, kad priedų naudojimui gyvūnų mityboje turi būti suteiktas leidimas.
            
         
               (2)
            
            
               Reglamento (EB) Nr. 1831/2003 25 straipsnyje nustatytos pereinamojo laikotarpio priemonės, taikomos paraiškoms gauti leidimą naudoti pašarų priedus, pateiktoms pagal Direktyvos 70/524/EEB nuostatas iki Reglamento (EB) Nr. 1831/2003 taikymo dienos.
            
         
               (3)
            
            
               Paraiškos gauti leidimą naudoti šio reglamento priede išvardytus priedus buvo pateiktos iki Reglamento (EB) Nr. 1831/2003 taikymo dienos.
            
         
               (4)
            
            
               Pirminės valstybių narių pastabos dėl šių paraiškų, pateiktos pagal Direktyvos 70/524/EEB 4 straipsnio 4 dalies nuostatas, buvo perduotos Komisijai iki Reglamento (EB) Nr. 1831/2003 taikymo dienos. Todėl tokios paraiškos ir toliau svarstytinos laikantis Direktyvos 70/524/EEB 4 straipsnio nuostatų.
            
         
               (5)
            
            
               Pareiškėjas prašė leidimo naudoti cheluotas geležies, mangano, vario ir cinko formas su sintetiniu glicinu. Naudojant cheluotas formas galima išspręsti tam tikras problemas dėl sugerties, kurios iškyla kai naudojamos kitos formos. Leidžiama naudoti panašų produktą su amino rūgštimis, gautomis iš sojos baltymų. Tačiau šiame prašyme leidimui gauti mikroelementai yra cheluoti sintetiniu glicinu ir todėl jiems reikalingas specialus leidimas.
            
         
               (6)
            
            
               Pareiškėjas pateikė dokumentų, pagrindžiančių cheluotų geležies, mangano, vario ir cinko formų su sintetiniu glicinu naudojimą pašaruose.
            
         
               (7)
            
            
               Komisija paprašė Europos maisto saugos tarnybos (toliau – Tarnyba) įvertinti atitinkamus duomenis, pagrindžiančius paraišką leidimui gauti. Po šio prašymo 2005 m. lapkričio 29 d. Tarnyba priėmė nuomonę dėl cheluotų geležies, mangano, vario ir cinko formų su sintetiniu glicinu naudojimo pašaruose.
            
         
               (8)
            
            
               Tarnybos nuomone, Direktyvos 70/524/EEB 3a straipsnyje nustatytos sąlygos yra įvykdytos. Todėl turėtų būti leista pašaruose naudoti cheluotas geležies, mangano, vario ir cinko formas su sintetiniu glicinu.
            
         
               (9)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodomus preparatus, priklausančius mikroelementų junginių grupei, leidžiama neribotą laiką naudoti kaip priedus gyvūnų mityboje tame priede numatytomis sąlygomis.
   2 straipsnis
   Šis reglamentas įsigalioja 20 dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. kovo 23 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 270, 1970 12 14, p. 1. Direktyva su paskutiniais pakeitimais, padarytais Komisijos reglamentu (EB) Nr. 1800/2004 (OL L 317, 2004 10 16, p. 37).
   
      (2)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      PRIEDAS
      
                  EEB Nr.
               
               
                  Elementas
               
               
                  Priedas
               
               
                  Cheminė formulė ir aprašymas
               
               
                  Didžiausias elemento kiekis mg kg-1 visaverčiuose pašaruose
               
               
                  Kitos nuostatos
               
               
                  Leidimo galiojimo terminas
               
            
                  E4
               
               
                  Varis – Cu
               
               
                  Glicino hidrato vario chelatas
               
               
                  Cu (x)1-3 . nH2O
                  (x = sintetinio glicino anijonas)
               
               
                  Kiaulėms
                  
                              —
                           
                           
                              paršeliai iki 12 savaičių amžiaus: 170 (iš viso)
                           
                        
                              —
                           
                           
                              kitoms kiaulėms: 25 (iš viso)
                           
                        Galvijams
                  
                              1)
                           
                           
                              galvijams prieš atrajojimą:
                              
                                          —
                                       
                                       
                                          pieno pakaitalams: 15 (iš viso)
                                       
                                    
                                          —
                                       
                                       
                                          kitiems visaverčiams pašarams: 15 (iš viso)
                                       
                                    
                        
                              2)
                           
                           
                              kitiems galvijams: 35 (iš viso)
                           
                        Avims: 15 (iš viso)
                  Žuvims: 25 (iš viso)
                  Vėžiagyviams: 50 (iš viso)
                  Kitoms rūšims: 25 (iš viso)
               
               
                  Ženklinant ir į lydraščius įtraukiami šie duomenys:
                  
                              —
                           
                           
                              Avims:
                              jei vario kiekis pašaruose viršija 10 mg kg-1: „dėl vario kiekio šiuose pašaruose kai kurios avių rūšys gali apsinuodyti“
                           
                        
                              —
                           
                           
                              Galvijams po atrajojimo:
                              jei vario kiekis pašaruose yra mažesnis nei 20 mg kg-1: „dėl vario kiekio šiuose pašaruose galvijams, besiganantiems ganyklose, kuriose didelis molibdeno arba sieros kiekis, gali trūkti vario“
                           
                        
               
                  Neribotam laikui
               
            
                  E5
               
               
                  Manganas – Mn
               
               
                  Glicino hidrato mangano chelatas
               
               
                  Mn (x)1-3 . nH2O
                  (x = sintetinio glicino anijonas)
               
               
                  Žuvims: 100 (iš viso)
                  Kitoms rūšims: 150 (iš viso)
               
               
                   
               
               
                  Neribotam laikui
               
            
                  E6
               
               
                  Cinkas – Zn
               
               
                  Glicino hidrato cinko chelatas
               
               
                  Zn (x)1-3 . nH2O
                  (x = sintetinio glicino anijonas)
               
               
                  Naminiams gyvūnėliams: 250 (iš viso)
                  Žuvims: 200 (iš viso)
                  Pieno pakaitalams: 200 (iš viso)
                  Kitoms rūšims: 150 (iš viso)
               
               
                   
               
               
                  Neribotam laikui
               
            
         
      
                  Nr. (arba EB Nr.)
               
               
                  Elementas
               
               
                  Priedas
               
               
                  Cheminė formulė ir aprašymas
               
               
                  Didžiausias elemento kiekis mg kg-1 arba mg/dieną visaverčiuose pašaruose
               
               
                  Kitos nuostatos
               
               
                  Leidimo galiojimo terminas
               
            
                  E1
               
               
                  Geležis – Fe
               
               
                  Glicino hidrato geležies chelatas
               
               
                  Fe(x)1-3 . nH2O
                  (x = sintetinio glicino anijonas)
               
               
                  Avims: 500 (iš viso) mg kg-1 visaverčių pašarų
                  Naminiams gyvūnėliams: 1 250 (iš viso) mg kg-1 visaverčių pašarų
                  Kiaulėms
                  
                              —
                           
                           
                              paršeliams ne didesniems nei vienos savaitės iki atjunkymo: 250 mg/dieną
                           
                        
                              —
                           
                           
                              kitoms kiaulėms: 750 (iš viso) mg kg-1 visaverčių pašarų
                           
                        Kitoms rūšims: 750 (iš viso) mg kg-1 visaverčių pašarų.
               
               
                   
               
               
                  Neribotam laikui